जनवरी से उपभोक्ताओं को हाथोहाथ न्याय
उपभोक्ताओंकोहाथोहाथ न्याय दिलाने के लिए जनवरी से प्रदेश में उपभोक्ता लोक अदालतों का आयोजन किया जाएगा। इनके आयोजन से जिला उपभोक्ता मंचों में चल रहे उपभोक्ताओं के लंबित मामलों का भी जल्द ही निराकरण किया जा सकेगा। यह घोषणा खाद्य एवं नागरिक आपूर्ति मंत्री हेमसिंह भड़ाना ने गुरुवार को की। उन्होंने कहा कि उपभोक्ताओं को अपने अधिकारों के प्रति जागरुक होना उनकी नैतिक जिम्मेदारी है।
इस अवसर पर भडाना ने कहा कि उपभोक्ताओं के मामलों के निपटारे के लिए उपभोक्ता मामले विभाग के भवन के लिए हसनपुरा में जमीन आवंटित की जा चुकी है, जल्द ही यहां भवन निर्माण शुरू किया जाएगा। इससे पहले विभाग को रेलवे स्टेशन के सामने आरटीडीसी के एक भवन में स्थानांतरित किया जा रहा है। इस अवसर पर संभागीय आयुक्त हनुमान सिंह भाटी ने स्वयंसेवी संस्थाओं, विभाग के अधिकारियों, कर्मचारियों, आमजन से उपभोक्ता संरक्षण में योगदान का आह्वान किया। अंतरराष्ट्रीय उपभोक्ता नीति विशेषज्ञ बिजोन कुमार मिश्रा ने मिलावट खत्म करने पर जोर दिया। केंद्रीय उपभोक्ता संरक्षण परिषद के सदस्य डॉ. अनंत शर्मा ने बताया कि हेल्प लाइन नंबर 18001806030 पर अब तक 26000 से ज्यादा उपभोक्ताओं की शिकायत का निराकरण किया जा चुका है।
प्रदर्शनीने दिया उपभोक्ता संरक्षण का संदेश
इसअवसर पर उपभोक्ताओं से जुड़े मामलों को दर्शाने के लिए प्रदर्शनी लगाई गई। इंदिरा गांधी पंचायती राज संस्थान परिसर में इस प्रदर्शनी में अन्नपूर्णा भंडार योजना के तहत खाद्य सामग्री, पोश मशीन की कार्य प्रणाली समझाई गई। साथ ही आईएसआई मानक चिन्ह, मिलावट की पहचान जांच, बेटी बचाओ-बेटी पढ़ाओ संबंधी प्रचार-प्रसार के पोस्टर भी लगाए गए।
hin_Deva hin_Deva hin_Deva hin_Deva hin_Deva